[{"text_idx": "#000002", "text": "\u2022 Ni prezentas la informraporton de Rico Giacometto pri la okazinta pasintsemajnfine Brita E-Kongreso. Krome en la programo audig\u0302as la sonraporto de Maciej Jaskot el Slovakio, kie c\u0302e E@I samperiode okazis la trejnado kadre de la EU-projekto \u201eVikipedio por Eu\u0306ropo\u201d dedic\u0302ita al Esperanto en Vikipedio.\n\u2022 Komence en aktualaj\u0302oj ni informas pri nova flughaveno Warszawa-Radom; pri la pola kverko proklamita kiel Eu\u0306ropa Arbo de la Jaro; pri j\u0302us nomumitaj au\u0306toritatoj de la Polkolonia Akademio.\n\u2022 En la sciencbultena rubriko ni parolas pri esploroj, ebligantaj elmontri avantag\u0302ojn de la tritaga semajnfino, aliflanke 4-taga laborsemajno.\n\u2022 Muzike ni memorigas fragmente la kanzonon \u201eBlovas la Vent\u2019\u201d en la plenumo de Duo Espera. La akompana interreta foto prezentas la j\u0302us inau\u0306guritan novan flughavenon en Pollando Warszawa-Radom.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]